Crystalline

Το "Crystalline" είναι τραγούδι της Ισλανδής μουσικού Μπιορκ για το όγδοο στούντιο άλμπουμ της, Biophilia (2011). Κυκλοφόρησε στις 28 Ιουνίου 2011 από την One Little Indian ως το πρώτο σινγκλ του άλμπουμ. Μαζί του κυκλοφόρησε και η διαδραστική εφαρμογή του τραγουδιού για iPad.

 Το "Crystalline" είναι στο μεγαλύτερο μέρος του ηλεκτρονικό τραγούδι. Έχει ως βάση το gameleste, ένα από τα μουσικά όργανα που δημιουργήθηκαν αποκλειστικά για τη δημιουργία του άλμπουμ και θυμίζει διασταύρωση gamelan και τσελέστας. Μετά τη γέφυρα, το gameleste παίζει τη μελωδία σε σόλο, χωρίς τα ηλεκτρονικά beats που συνόδευαν το τραγούδι. Το τραγούδι τελειώνει με σόλο από ντραμς σε στύλ Drum and bass. Οι στίχοι του "Crystalline" μιλούν για τη διαδικασία κρυστάλλωσης σε ορυκτά και πετρώματα, αλλά παίρνουν μια πιο προσωπική άποψη, μιλώντας παράλληλα για την ανάπτυξη των σχέσεων στις καρδιές των ανθρώπων. Η Μπιορκ εμπνεύστηκε το τραγούδι από τα κτήρια των πόλεων:Έχω καθίσει πολύ στη ζωή μου σε λεωφορεία και ταξί, μετά από 20 χρόνια περιοδειών και με κάποιο τρόπο όλοι αυτοί οι διαφορετικοί τύποι διασταυρώσεων έχουν καταγραφεί στον εγκέφαλό μου. Όπως οτι κάποιες έχουν τρεις δρόμους που συναντώνται με πολύ ψηλά κτίρια από όλες τις πλευρές, ενώ άλλες είναι πολύπλοκες, με πέντε διασταυρώσεις οδών, αλλά όλα τα κτίρια είναι χαμηλά και ούτω καθεξής... Φαίνεται πως καθεμιά έχει διαφορετική διάθεση, διαφορετική χωρική ένταση ή απελευθέρωση. Μέρος της εμμονής μου θέλει να χαρτογραφήσει κάθε διασταύρωση στον κόσμο ώστε να ταιριάζει με ένα τραγούδι ... Για μένα οι κρυσταλλικές δομές φαίνεται να μεγαλώνουν με παρόμοιο τρόπο. Το μουσικό βίντεο του "Crystalline" γυρίστηκε στις 26 Μαΐου 2011 και σκηνοθετήθηκε από τον μακχροχρόνιο συνεργάτη της Μπιορκ, Michel Gondry. Έκανε πρεμιέρα στις 26 Ιουλίου μέσω YouTube. Το βίντεο ξεκινάει με πλάνα στο φεγγάρι και μια βροχή μετεωριτών, που προσγειώνονται στο έδαφός της και σχηματίζει κρυστάλλους. Η Μπιορκ παρατηρεί από τον ουρανό, σε μια μεγάλη κρυστάλλινη μπάλα. Μετά το πρώτο ρεφρέν το πλάνο αλλάζει και δείχνει το υπέδαφος, όπου σχηματίζονται χρωματιστά σχέδια και γραμμές που συγχρονίζονται με το τραγούδι. Στο τέλος, η Μπιορκ χορεύει μέσα σε ένα κρυστάλλινο θόλο. Για το βίντεο χρησιμοποιήθηκε animation σε υπολογιστή, αλλά και non-stop animation.Το βίντεο ήταν υποψήφιο στα Antville Music Video Awards 2011, στην κατηγορία Best Art Direction. Πριν την κυκλοφορία του τραγουδιού δημοσιεύθηκαν τρία teasers: στο πρώτο, με τίτλο "Road to Crystalline" η Μπιορκ οδηγεί ένα Hummer σε ένα δρόμο στην Ισλανδία, παίζοντας ένα απόσπασμα μιας demo εκδοχής του τραγουδιού. Στο δεύτερο, προβάλλονταν ένα από τα νέα όργανα που αναπτύχθηκαν για το Biophilia: το Gameleste, μια τσελέστα τροποποιημένη ώστε να ακούγεται σαν Gamelan και να μπορεί να παιχτεί απομακρυσμένα από το MIDI ή ακόμα και από ένα iPad. Στο τρίτο teaser παρουσιάζονται οι ηχογραφήσεις για το remix με τον Omar Souleyman. Το τραγούδι διέρρευσε στο διαδίκτυο στις 25 Ιουνίου 2011. Στις 28 Ιουνίου 2011, ο βρετανός παραγωγός 16bit επιβεβαίωσε μέσω του Facebook ότι παρήγαγε το τραγούδι. Την ίδια μέρα κυκλοφόρησε σε digital download. Μέσα στο διάστημα ενός μήνα κυκλοφόρησε μια σειρά τεσσάρων CD με ρεμίξ του τραγουδιού, η οποία ονομάστηκε "The Crystalline Series". Κάθε CD είχε ρεμίξ από διαφορετικό DJ / παραγωγό. Δύο από αυτά είχαν ως B-sides ένα ρεμίξ για το "Cosmogony" κι ένα για το "Thunderbolt". "Crystalline" digital downloadCrystalline (Serban Ghenea Mix) – 5:06The Crystalline Series – Serban Ghenea Mixes CD/LP/digital download"Crystalline" (Serban Ghenea Mix) – 5:06 "Cosmogony" (Serban Ghenea Mix) – 4:49The Crystalline Series – Omar Souleyman Versions CD/LP/digital download"Crystalline" (Omar Souleyman Remix) – 6:41 "Thunderbolt" (Omar Souleyman Remix) (listed as "Tesla") – 7:24 "Mawal" (Performed by Omar Souleyman) – 3:46The Crystalline Series – Crystalline Matthew Herbert Mixes CD/LP/digital download"Crystalline" (Matthew Herbert Mix) – 5:17 "Crystalline" (Matthew Herbert Instrumental) – 5:15The Crystalline Series – Cosmogony Matthew Herbert Mixes CD/LP/digital download"Cosmogony" (Matthew Herbert Mix 1) – 5:03 "Cosmogony" (Matthew Herbert Mix 2) – 4:17 "Cosmogony" (Matthew Herbert Instrumental 1) – 5:05 "Cosmogony" (Matthew Herbert Instrumental 2) – 4:15